《无题诗次刘虞部韵二首 其一》
明代·汤胤绩

梨花宿酒半腔存，自压春风紫蔗盆。血沁臂鞲牙有迹，酥凝乳酪爪无痕。

金塘水暖鱼跳子，玉陛尘清鹤弄孙。回想宫人斜畔路，几家寒食未招魂。

作者简介：（?—1467）明凤阳府凤阳人，字公让。汤和曾孙。少负才使气。工诗，与刘溥等唱酬，号十才子。由锦衣卫百户官至指挥佥事。分守孤山堡御鞑靼，战死。有《东谷集》。